બાળપણમાં સૌરાષ્ટ્ર કેસરી પ્રાણલાલજી મ.સા.ના સાંનિધ્યમાં એક અલગ ચેતનાનો અનુભવ થયો. ગુરુદેવ પ્રત્યે થયેલ આધ્યાત્મિક આકર્ષણે તેમને 17માં વર્ષે સંયમ માર્ગે જવા પ્રેર્યા. ફાગણ વદ પાંચમ ગુરુવારના વિ.સં.1989માં જૂનાગઢ ખાતે દીક્ષા ગ્રહણ કરી. પૂ.ગુરુદેવનો વ્યવહારિક અભ્યાસ પાંચ ધોરણ સુધીનો હતો પરંતુ આધ્યાત્મિક અભ્યાસ અને તપમાં તેઓ અગ્રેસર હતા. 19 આગમ કંઠસ્થ કર્યા હતા. શ્ર્વેતાંબર, દિગંબર સાહિત્ય, કાર્મગ્રંથિક સાહિત્ય, દાર્શનિક સાહિત્ય અને વ્યાકરણ સાહિત્યના અભ્યાસ ઉપરાંત નિરંતર જાગૃત દશાએ આત્મ સાધનામાં રમમાણ રહેતા હતા.